Jöklar eru mikilvægur hlekkur í hringrás vatns um jörðina . Snjór fellur úr lofti , safnast á jökla en leysingarvatn fellur frá þeim til sjávar þar sem vatn gufar upp og berst síðan með vindum um andrúmsloft uns það fellur aftur til jarðar , að hluta til á jöklana . Samfélög manna og vistkerfi , plöntur og dýr hafa lagað sig að þessari hringrás og því er brýnt að hún raskist ekki varanlega til frambúðar , þannig að breytingar yrðu óafturkræfar . Sem dæmi má nefna að næðu jöklar hér á landi að hverfa kæmu þeir ekki aftur við núverandi loftslag . Landið undir þeim liggur svo lágt að snjór myndi aðeins geta safnast á örfáa fjallstoppa . Annað dæmi væri gerbreyting hafstrauma við Ísland , einkum ef hinn hlýi Irmingerstraumur kólnaði . Við rýrnun jökla og aukinn straum bræðsluvatns til sjávar breytist selta í hafi sem getur hróflað við legu sjávarstrauma og valdið breytingum í göngum fiskistofna og staðbundnu veðurfari . Við Íslendingar höfum lengi tekist á við sveiflur í umhverfi okkar og það hefur oft reynst þjóðinni dýrt , en varanlegar ástandsbreytingar gætu orðið óviðráðanlegar . Jöklar eru mikilvægur hlekkur í hringrás vatns um jörðina . Ef jöklar á Íslandi hverfa koma þeir ekki aftur við núverandi loftslag . Við aukið afrennsli frá jöklum til sjávar hækkar sjávarborð og strandsvæði um allan heim fara á kaf . Jafnvel þótt aðeins 2% alls jökulíss jarðar bráðni gæti sjávarborð hækkað um heila mannhæð . Jökulvatn er víða nýtt í akuryrkju og til drykkjar . Íbúar í fjöllum Perú , Bólivíu , Indlands , Pakistan og Afganistan hafa öldum saman reitt sig á jökulvatn á þurrkatímum . Jafnvel í Evrópu hafa menn treyst á að fá vatn frá Alpajöklum . Nú hverfa jöklar hratt í þessum löndum og það veldur vatnsskorti utan regntíma . Í mörgum fjallalöndum ( til dæmis Íslandi , Noregi , Ölpunum , Kanada , Nýja-Sjálandi og Suður-Ameríku ) er jökulvatn nýtt til framleiðslu raforku ; leysingarvatni er safnað að sumri í lón og það nýtt eftir þörfum allt árið . Hverfi jöklarnir þarf að standa öðru vísi að því að safna saman úrkomu á hálendi í safnlón heldur en nú er gert . Í mörgum fjallalöndum er jökulvatn nýtt til að framleiða rafmagn . Myndin sýnir skriðjökul í Síle í Suður-Ameríku . Við þetta má bæta því að jöklar gleyma mikilvæga sögu umhverfis frá þeim tíma þegar snjór féll á þá . Eitt snjólag hefur lagst ofan á annað eins og blöð í bók og efnasamsetning hvers þeirra vitnar um samsetningu andrúmslofts í tímans rás , meðal annars hitastig og styrk koltvísýrings . Margt er óunnið við rannsóknir á þessari sögu en talið er að innan tveggja ára gæti vísindamönnum tekist að lesa loftslagssögu síðust milljón ára úr borkjörnum frá Suðurskautslandinu . Hverfi jöklarnir glatast gögn um þessa sögu að eilífu . Jöklabreytingar eru skýrasta vísbending um hnattræna hlýnun hafs og andrúmslofts . Jöklar rýrna hratt um allan heim og vara við um hvert stefnir . Þess vegna sameinast nú æ fleiri þjóðir um að vinna gegn aukinni hlýnun andrúmslofts af mannavöldum .